Input: मित्रो नऽएहि सुमित्रधऽइन्द्रस्योरुमाविश दक्षिणमुशन्नुशन्तꣳ स्योनः स्योनम्। स्वान भ्राजाङ्घारे बम्भारे हस्त सुहस्त कृशानवेते वः सोमक्रयणास्तान् रक्षध्वं मा वो दभन्॥२७॥

Padapatha: मित्रः।नः।आ।इहि।सुमित्रध इति सुऽमित्रधः।इन्द्रस्य।उरुम्।आ।विश।दक्षिणम्।उशन्।उशन्तम्।स्योनः।स्योनम्।स्वान।भ्राज।अङ्घारे।बम्भारे।हस्त।सुहस्तेति सुऽहस्त।कृशानोऽइति कृशानो।एते।वः।सोमक्रयणा इति सोमऽक्रयणाः।तान्।रक्षध्वम्।मा।वः।दभन्